Zelenski nu i-a convins pe liderii occidentali cu „planul victoriei” Ucrainei. Scholz: „Să ne asigurăm că NATO nu devine beligerant”
Niciuna dintre cererile formulate de șeful statului ucrainean Volodimir Zelenski în „planul său pentru victorie”, pe care l-a prezentat joi UE și NATO, nu a întrunit până acum sprijinul unanim al aliaților. Este valabil în special pentru solicitarea sa ca Ucraina să primească rapid invitația să adere la NATO. În același timp, Joe Biden și principalii săi trei aliați europeni - Emmanuel Macron, Olaf Scholz și Keir Starmer - și-au afirmat vineri, la Berlin, „determinarea” de a ajuta Kievul să obțină o „pace justă și durabilă”, în timp ce trupele ucrainene luptă împotriva forțelor ruse, relatează AFP, preluată de news.ro.